
Anon he was y-born out of the place With herte soor, to Theseus paleys. Tho was he corven out of his harneys, And in a bed y-brought ful faire and blyve, For he was jit in memorye and on lyve, And alway crying after Eraelye.
Duk Theseus, with al his compainye, Is comen horn to Athenes his cite, With alle blysse and gret solempnite. Al be it that this aventure was falle, He nolde nought disconforten hera alle. Men seyde eek, that Arcita schal nought dye> He schal ben heled of his maladye. And of another thing they were as fayn, That of hem alle was ther noon y-slayn, Al were they sore hurt, and namely oon, That with a spere was thirled his brest boor. To othre woundes, and to broken armes, Some hadde salves, and some hadde charmes, Fermacyes of herbes, and eek save They dronken, for they wolde here lymes have. For which this noble duk, as he wel can, Conforteth and honoureth every man, And made revel al the longe night. Unto the straunge lordes, as was right. Ne ther was holden no disconfytynge; But as- a justes or a tourneyinge, For sothly ther was no disconfiture, For fallynge nis not but an aventure; Ne to be lad with fors unto the stake Unyolden, and with twenty knightes take, O persone allone, withouten moo, And haried forth by arme, foot, and too, And eek his steede dryven forth with staves, With footmen, bothe jemen and eek knaves, It nas aretted him no vyleinye,                  *
Ther may no man clepe it no cowardye.